b'\n_START_ARTICLE_\nDana Rosemary Scallon\n_START_SECTION_\nBakgrunn\n_START_PARAGRAPH_\nHun ble f\xc3\xb8dt som Rosemary Brown i London. Faren var fris\xc3\xb8r der. Han hadde tatt med seg sin familie fra hjembyen Derry i Nord-Irland p\xc3\xa5 grunn av denh\xc3\xb8ye arbeidsl\xc3\xb8sheten der etter annen verdenskrig. Dana var fem da foreldrene ble r\xc3\xa5det av sin lege \xc3\xa5 ta med seg barna tilbake til Derry p\xc3\xa5 grunn av Londons smog og den skade den \xc3\xa5penbart hadde p\xc3\xa5 noen av deres barn.\n_START_SECTION_\nKarriere\n_START_PARAGRAPH_\nKarrieren hennes begynte da hun vant  Eurovision Song Contest 1970 med \xc2\xabAll Kinds of Everything\xc2\xbb, som senere skulle bli en verdenshit og millionselger. _NEWLINE_Dana er katolikk, og har i tillegg til \xc3\xa5 synge keltisk musikk, folkemusikk og pop ogs\xc3\xa5 skrevet og fremf\xc3\xb8rt mye kristelig musikk. Etter seieren i Eurovision Song Contest har karrieren hennes til n\xc3\xa5 omfattet over 30 singler og 30 album._NEWLINE_Hun gikk etter mange \xc3\xa5r over til \xc3\xa5 konsenterer seg om religi\xc3\xb8se katolske sanger, som for eksempel Totus Tuus i anledning pave Johannes Paul II pastoralbes\xc3\xb8k i Irland i 1979._NEWLINE_Hun ble oppfordret til \xc3\xa5 delta i det irske presidentvalget i 1997, og overrasket mange ved \xc3\xa5 havne p\xc3\xa5 tredjeplass. Etter enda mer overtalelse gikk hun med p\xc3\xa5 \xc3\xa5 returnere til politikken to \xc3\xa5r senere, og lykkes med \xc3\xa5 bli Connaught Ulsters f\xc3\xb8rste kvinnelige medlem av Europaparlamentet._NEWLINE_Dana var dommer under Eurosong 2008, som valgte ut hvilket bidrag som skulle delta for Irland i Eurovision Song Contest 2008. Hun skapte kontroverser da hun h\xc3\xb8ylytt klagde over vinnerbidraget Dustin the Turkey og mente at Irland heller burde trekke seg fra konkurransen enn \xc3\xa5 sende Dustin.'